《春晴野望》
清代·丰绅殷德

西山积雪消，霁色散平楚。微风扇淑气，闲云澹容与。

溪流春涨主，历历鱼堪数。悠扬远寺钟，掩映隔村树。

翠壁倚高寒，晴霞横一缕。阳阿花欲绽，幽涧禽交语。

羡彼山中居，遐观独延伫。

作者简介：丰绅殷德（Fengšenyende，意为“福禄兴旺” ，1775年—1810年），满洲正红旗人。钮祜禄氏，字天爵，号润圃，清朝人。其父为乾隆宠臣和珅，其妻为乾隆之女十公主，封为固伦和孝公主。